Publication: Magyar Közlöny
Issue: MK-2006-17 (Year: 2006, Number: 17)
Era: 2004-2010
Section: 
Paragraph Index: 721

c) a szállítmányokat olyan dokumentáció kíséri, például egy számla, amelyet a szállító aláírt, amelyből egyértelműen kitűnik az egyes hibridekhez tartozó növények száma. Az alábbi hibridek mesterségesen szaporított példányaira nem vonatkoznak az Egyezmény rendelkezései: - Cymbidium: a génuszon belüli interspecifikus hibridek és az intergenerikus hibridek - Dendrobium: a kertészetben „nobile típusként” és „phalaenopsis típusként” ismert génuszon belüli interspecifikus hibridek - Phalaenopsis: a génuszon belüli interspecifikus hibridek és az intergenerikus hibridek - Vanda: a génuszon belüli interspecifikus hibridek és az intergenerikus hibridek, amennyiben: 1) azokat virágzó állapotban exportálják, vagyis példányonként legalább egy kinyílt virággal, visszahajló virágszirommal; 2) kiskereskedelmi értékesítésre megfelelően előkészítettek, pl. előre nyomtatott címkével ellátva és előre nyomtatott csomagolóanyaggal becsomagolva; 3) a példányokról – azok magas fokú fejlettsége, tisztasága, érintetlen gyökérrendszere, a vad eredetnek tulajdonítható károsodások és sérülések hiánya alapján – könnyen megállapítható, hogy mesterségesen szaporítottak; 4) a növények nem mutatnak vad eredetre utaló jeleket, így például a rovarok, illetve más állatok által okozott károsodást, levelekre tapadó algákat és gombákat vagy a begyűjtés következtében mechanikailag sérült virágzatot, gyökereket, leveleket vagy egyéb növényi részeket; 5) a címkén vagy a csomagoláson feltüntették a példány kereskedelmi megnevezését, az országot, ahol a mesterséges szaporítást végezték, és, amennyiben az nemzetközi kereskedelemben vesz részt előállítás közben, megnevezik az országot, ahol címkézték és csomagolták; továbbá a címkén vagy a csomagoláson szerepel a virág képe, vagy más eszközökkel mutatják be a címkék és a csomagolás könnyen azonosítható, megfelelő használatát. A megfelelő CITES engedélyek szükségesek azon növények szállításához, amelyek nem felelnek meg egyértelműen a fenti kritériumoknak. 9 A Cyclamen persicum kertészeti változatának mesterségesen szaporított példányai nem tartoznak az Egyezmény hatálya alá. E kivétel nem vonatkozik a nyugalmi állapotban levő gumók kereskedelmére. 10 Kivétel: mesterségesen szaporított egész növények virágcserépben vagy kisebb konténerben, minden szállítmányon olyan címkével, vagy a szállítmányt olyan bizonylat kíséri, amelyen feltüntették a taxon vagy taxonok nevét, valamint azt, hogy „mesterségesen szaporított” . 2006/17. szám Appendices I, II and III valid from 23 June 2005 Interpretation

Source: https://magyarkozlony.hu/hivatalos-lapok/1c14ef3a844ecdad3cbf64a551acdf2bba6f4bbc/dokumentumok/eff609d910d3b0f8929bc6cc1c222fcbee556f3c/letoltes